Karácsony veletek
vers és novella pályázat
„A legszebb ajándék, amit te írsz. Add ajándékba saját versed, saját novellád” 

Nem kell a Karácsonyról írni, nem kell még hóesés sem. Nem baj, ha nincs száncsengő, bejgli vagy angyalok (amúgy lehet, örülünk neki).
Olyan verseket és novellákat várunk, amelyeket ti magatok is szívesen olvasnátok az ünnepek alatt: egy meleg takaróba burkolózva, egy bögre forró csokival a kezetekben, vagy éppen a kandalló mellett, egy kényelmes karosszékben.
Lehet benne tél és karácsony – de egyáltalán nem kötelező.
Írjatok nekünk valamit, amit ti is örömmel vennétek kézbe egy csendes decemberi estén
Kiíró: Zöldkalamáris Könyvkiadó
Nevezési díj: nincs.
[bookmark: _GoBack]Pályázat kezdő időpontja: 2026. 09. 28
Beadási határidő: 2026. 10. 28 éjfél
Az antológiába kerülő művek szerzőit/művek címét 2026. 11. 03–ig hozzuk nyilvánosságra a Zöldkalamáris honlapján és Facebook oldalán.
Díjazás: Az antológiába beválogatott munkák közül a legjobb vers és novella különdíjban is részesül.
A pályázatra olyan verseket és novellákat várunk, amelyek még nem jelentek meg nyomtatásban.
Feltételek:
· Egy szerző kizárólag egy novellával és egy verssel pályázhat (külön adatlapon).
· A beküldött pályázat első sorában legyen ott a Szerzői név: Mű címe
· Pl. az írás első sora: Fekete Sára: Szerelem
· Formátum: Word dokumentum, doc vagy docx fájl (pdf, jegyzettömb, rtf vagy egyéb formátum NEM elfogadott!) Times New Roman, 12-es betűméret, sorkizárt, A/5-ös oldalméret
· Terjedelem (vers): maximum 32 soros verseket várunk (plusz a szerző és cím), egy verssor maximum 50 karakter hosszú lehet szóközzel együtt
· Terjedelem (novella): maximum 8000 (nyolcezer) karakter (szerző + címen felül) a karakterszám szóközökkel értendő. Az ettől eltérő művek kizáródnak a pályázatból.
· Megjegyzés: a 18+-os témák (horror, erotika) nem jelentenek automatikus kizárást, de nem bánjuk, ha ezeket kerülik.
További feltételek
· Ellenőrzött helyesírást kérünk.
· Alapvető szövegszerkesztés várunk a pályázóktól (párbeszéd, sortávolság tartása, fejezet elkülönítése, érthetőség)
· Önálló mű, ami még nem jelent meg nyomtatásban
A kötet várható megjelenése: 2026. december eleje, hogy a fa alá tudjátok tenni.
A kiadványban szereplő művek után díjazás nem jár, a kiadással kapcsolatban a szerzőket nem terheli költség. A pályázat benyújtásával szerző hozzájárul műve nyomtatott antológiában történő megjelentetéséhez.
Az antológia nyomtatott változatát a Zöldkalamáris Könyvkiadó adja ki és értékesíti.
A nyomtatott antológia tervezett ára 5000 Ft/db lesz, amelyből a szerzők a jogszabályban engedélyezett 10 % kedvezményt vehetik igénybe (4500 Ft/antológia).
Pályázat menete: A szerzők a pályázati adatlapon beküldik pályaművüket. (A kapcsolattartói emailre küldött pályázatok érvénytelenek, azok törlésre kerülnek). Maximum 1 db novella és 1 db vers lehet egy szerzőtől és csak külön adatlapon.
A beérkezett művek a beérkezést követően előszűrésre kerülnek, ahol kizárjuk a pornográf, politikai, obszcén, és a közízléssel összeférhetetlen műveket. Ezt követően, több lépcsőben, szakmai szempontok alapján kiválasztjuk a legjobb verseket és novellákat.
A pályáztató fenntartja a változtatás jogát, amennyiben megfelelő számú és minőségű novella/vers nem érkezik be, a pályázat törlésre kerül.
Kapcsolattartás e-mail címe: zoldkalamaris@gmail.com

